कहा- संवैधानिक हक मांग कर रहे लोगों पर अत्याचार हो रहा
Jammu And Kashmir Anti-Encroachment Drive जम्मू-कश्मीर में अवैध कब्जा हटाने के लिए प्रशासन के बुलडोजर चलाए जाने पर कांग्रेस नेता प्रियंका गांधी वाड्रा ने विरोध जताया है।
जम्मू-कश्मीर में अवैध कब्जा हटाने के लिए प्रशासन के बुलडोजर चलाए जाने के अभियान पर कांग्रेस नेता प्रियंका गांधी वाड्रा ने विरोध जताया है।
सोमवार को एक ट्वीट में वाड्रा ने लिखा कि लद्दाख में अपने संवैधानिक हकों की बहाली की मांग कर रहे लोगों पर अत्याचार किया जा रहा है। कश्मीर में आम जनों की सुनवाई किए बिना उनके घरों पर बुलडोजर चलाया जा रहा है। देश लोगों से बनता है। शांति व भरोसे के लिए आम लोगों की बात सुनना जरूरी है, न कि उनके अधिकारों को बुलडोजर तले कुचलना। प्रियंका ने कुछ मीडिया रिपोर्ट्स के स्क्रीनशॉट भी शेयर किए हैं।
क्या है मामला?
अवैध कब्जा हटाने के लिए जम्मू-कश्मीर में प्रशासन बुलडोजर चलाने का अभियान चलाया हुआ है। जिसका विरोध कांग्रेस, नेशनल कांफ्रेंस और पीडीपी जैसी प्रमुख पॉलिटिकल पार्टियों के नेता कर रहे हैं। विपक्ष इस बात से चिंतित है और मांग कि प्रशासन को बुलडोजर चलाना तत्काल रोक देना चाहिए।
आजाद पार्टी के प्रमुख गुलाम नबी आजाद ने केंद्रीय गृह मंत्री अमित शाह से मिलकर इस अभियान को बंद करने की मांग की थी। वहीं, पीडीपी नेता महबूबा मुफ्ती भी दिल्ली में विरोध प्रदर्शन कर चुकीं हैं।
प्रशासन ने 10 लाख कनाल जमीन मुक्त कराई
इस अभियान में 10 लाख कनाल (एक कनाल = 605 स्क्वायर यार्ड ) से ज्यादा जमीन को प्रशासन ने मुक्त करवा दिया है। बता दें कि राजस्व विभाग के कमिश्नर विजय कुमार बिधूड़ी के अधिकारियों को सात जनवरी से जम्मू-कश्मीर में सरकारी जमीन से 100 प्रतिशत अतिक्रमण हटाने के निर्देश दिए थे।